**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 25 – 1 – 2022**

**ΑΜΑΡΟΥΣΙΟΥ Αρ. Πρ.: 52**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ. & Fax : 210 8020697**

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//: www.syllogosekpaideutikonpeamarousisou.gr**

**ΠΡΟΣ: TΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Διεύθυνση Π. Ε. Β΄ Αθήνας, Δ.Ο.Ε., Συλλόγους Εκπ/κών Π. Ε. της χώρας, Ενώσεις Γονέων των Δήμων Αμαρουσίου, Κηφισιάς, Λυκόβρυσης – Πεύκης, Πεντέλης – Μελισσίων, Δήμο Αμαρουσίου, Δήμος Κηφισιάς, Δήμος Λυκόβρυσης – Πεύκης, Δήμο Πεντέλης – Μελισσίων**

**Θέμα: « Εγκληματικές οι ευθύνες της πολιτικής ηγεσίας του ΥΠΑΙΘ αναφορικά με την προσπάθεια επιβολής της τηλεκπαίδευσης μέσα σε συνθήκες βαριάς κακοκαιρίας και απόλυτης διάλυσης του κρατικού μηχανισμού – Να αναζητηθούν ποινικές ευθύνες από τον Γενικό Γραμματέα του ΥΠΑΙΘ κο Κόπτση».**

**Το Δ. Σ. του Συλλόγου Εκπ/κών Π. Ε. Αμαρουσίου ΚΑΤΑΓΓΕΛΛΕΙ για άλλη μια φορά την πολιτική ηγεσία του ΥΠΑΙΘ αναφορικά με την προσπάθεια επιβολής της τηλεκπαίδευσης μέσα σε συνθήκες βαριάς κακοκαιρίας και απόλυτης διάλυσης του κρατικού μηχανισμού υποβάλλοντας σε εκβιασμούς και εκφοβισμό τους εκπαιδευτικούς και εκθέτοντας σε κίνδυνο τη σωματική τους ακεραιότητα και την υγεία τους, προκειμένου να ικανοποιήσει την εφαρμογή των αποτυχημένων και βλαπτικών για τη Δημόσια Εκπαίδευση πολιτικών του ΥΠΑΙΘ και της κυβέρνησης.**

Συγκεκριμένα,  το απόγευμα της Τρίτης 25 – 1 – 2022 [το γραφείο του Γενικού Γραμματέα Πρωτοβάθμιας & Δευτεροβάθμιας Εκπαίδευσης και Ειδικής Αγωγής](https://www.alfavita.gr/ekpaideysi/368916_geniki-argia-kleista-sholeia-ayrio-horis-tilekpaideysi-se-attiki-boiotia-eyboia) & Εκπαίδευσης του Υπουργείου Παιδείας και Θρησκευμάτων, κου Αλέξανδρου Κόπτση, ανακοινώσε: « Λόγω της κήρυξης γενικής αργίας, ΔΕΝ θα πραγματοποιηθεί αύριο, Τρίτη 25/1, τηλεκπαίδευση στις περιοχές στις οποίες τα σχολεία παραμένουν κλειστά με απόφαση της Τοπικής Αυτοδιοίκησης εξ αιτίας της κακοκαιρίας (καθώς δεν θα υπάρχει ούτε διοικητικό προσωπικό για την τεχνική υποστήριξη της τηλεκπαίδευσης).  
  
Αναρωτιόμαστε, γιατί η Διεύθυνση Π. Ε. Β΄ Αθήνας, κατόπιν εντολών του κου Κόπτση, έστειλε έγγραφη οδηγία μέσω μηνύματος ηλεκτρονικού ταχυδρομείου στις σχολικές μονάδες της περιοχής ευθύνης του συλλόγου μας να ανοίξουν τα σχολεία τη Δευτέρα 24 – 1 – 2022 για τους εκπαιδευτικούς προκειμένου να τους παρασχεθεί η δυνατότητα να παρέχουν τηλεκπαίδευση, όταν υπήρχε ήδη οδηγία της πολιτικής προστασίας για αποφυγή άσκοπων μετακινήσεων και όσοι/όσες εκπαιδευτικοί - μέλη του σωματείου μας κατάφεραν να φτάσουν στα σχολεία τους μετά από λίγη ώρα αποχώρησαν γιατί δεν υπήρχε ικανοποιητική ή και καθόλου σύνδεση με το διαδίκτυο αλλά και γιατί αν παρέμεναν στα σχολεία τους κινδύνευαν να αποκλειστούν από το χιόνι ενώ σημειώθηκαν και ατυχήματα σε συναδέλφους μας;

Για όλα τα παραπάνω η πολιτική ηγεσία του ΥΠΑΙΘ οφείλει μια απάντηση και πρέπει να την δώσει εγκαλούμενη από εμάς στην ελληνική δικαιοσύνη.

**ΚΑΛΟΥΜΕ ΤΗΝ ΠΟΛΙΤΙΚΗ ΗΓΕΣΙΑ ΤΟΥ ΥΠΑΙΘ ΑΝ ΔΙΑΘΕΤΕΙ ΙΧΝΟΣ ΕΥΘΙΞΙΑΣ ΝΑ ΠΑΡΑΙΤΗΘΕΙ ΣΥΣΣΩΜΗ ΑΜΕΣΑ.**

**Καλούμε το Δ. Σ. της Δ. Ο. Ε. να προβεί άμεσα σε όλες τις απαραίτητες νομικές ενέργειες σε βάρος του Γενικού Γραμματέα του ΥΠΑΙΘ κου Αλ. Κόπτση ώστε να λογοδοτήσει στην ελληνική δικαιοσύνη για το παράνομο και βλαπτικό σε βάρος των εκπαιδευτικών περιεχόμενο των έγγραφων εντολών του κατά την περίοδο της 24ης και 25ης Ιανουαρίου 2022.**

       